

Eva, lepo pozdravljena!

Verjamem, da si se že nekoliko privadila na nov način dela in vso tehnologijo.

Ti je uspelo vsaj delno upoštevati navodila, ki sem ti jih posredovala prejšnji teden?

Danes ti želim napisati še nekaj priporočil v razmislek. Če jih boš dobro upoštevala, bo tudi tvoj uspeh boljši:

* Dosledno sledi svojim ciljem, cilj pa naj bo realen, takšen, kot si ga sposobna doseči, ga pa postopno večaj.
* Rezultat se po navadi ne pokaže takoj, dosežemo ga s trudom in vajo.
* Veliko se lahko naučiš iz napak v preteklosti. Le teh ne ponavljaj. Npr. če ne delam sproti, če z mislimi nisem pri snovi, če se mi nepredelana snov kopiči, rezultat ne bo mogel biti zadovoljiv.
* Ne boj se prositi za pomoč. Prvi, ki ti lahko najbolj pomaga, je tvoj učitelj, pa sošolci, jaz, starši.
* Tvoje trenutne zadolžitve žal moraš opraviti doma, spremljaj tekoče naloge, udeležuj se aktivnosti, ki jih predvidijo učitelji.
* Ne pozabi na svoje čustveno življenje, potrebe po pogovoru, druženju na daljavo oz. na drugačen način.

De ne bom samo pisala. Verjetno imaš težave, pa jih težko deliš z drugimi. Zato te bom v sredo tekom dopoldneva, po 11. uri poklicala po telefonu, pa se bova kaj bolj konkretnega zmenili. Pripravi vprašanja oz. snov, ki ti dela težave.

 Do takrat pa se imej lepo.

Učiteljica Marija